Document ID: 32010R0481

REGULAMENTUL (UE) NR. 481/2010 AL COMISIEI
din 1 iunie 2010
de punere în aplicare a Regulamentului (CE) nr. 1177/2003 al Parlamentului European și al Consiliului privind statisticile comunitare referitoare la venit și la condițiile de viață (EU-SILC) în ceea ce privește lista pentru 2011 cu variabilele țintă secundare referitoare la transmiterea între generații a dezavantajelor
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1177/2003 al Parlamentului European și al Consiliului din 16 iunie 2003 privind statisticile comunitare referitoare la venit și la condițiile de viață (EU-SILC) (1), în special articolul 15 alineatul (2) litera (f),
întrucât:
(1)
Regulamentul (CE) nr. 1177/2003 a stabilit un cadru comun pentru elaborarea sistematică a unor statistici comunitare referitoare la venit și la condițiile de viață, care includ date transversale și longitudinale comparabile și actualizate privind venitul, precum și nivelul și componentele sărăciei și ale excluderii sociale la nivel național și la nivelul Uniunii Europene.
(2)
În conformitate cu articolul 15 alineatul (2) litera (f) din Regulamentul (CE) nr. 1177/2003, sunt necesare măsuri de punere în aplicare în ceea ce privește lista domeniilor și variabilelor țintă secundare care vor fi incluse în fiecare an în componenta transversală a EU-SILC. Este necesar să se stabilească lista pentru anul 2011 a variabilelor țintă secundare care urmează să fie incluse în modulul privind transmiterea între generații a dezavantajelor. De asemenea, aceasta ar trebui să includă codurile variabilelor și definițiile.
(3)
Măsurile prevăzute în prezentul regulament sunt conforme cu avizul Comitetului Sistemului Statistic European,
ADOPTĂ PREZENTUL REGULAMENT:
Articolul 1
Lista variabilelor țintă secundare, codurile variabilelor și definițiile pentru modulul 2011 privind transmiterea între generații a dezavantajelor, care trebuie să fie incluse în componenta transversală a statisticilor comunitare privind venitul și condițiile de viață (EU-SILC), se stabilește în anexă.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 iunie 2010.

Labels: 0
19